CELEX: 22017D1069
Language: hr
Date: 2015-10-30 00:00:00
Title: Odluka Zajedničkog odbora EGP-a br. 280/2015 od 30. listopada 2015. o izmjeni Priloga XIII. (Promet) Sporazumu o EGP-u te Protokola 31 (o suradnji u posebnim područjima izvan četiriju sloboda) i Protokola 37 (koji sadržava popis predviđen člankom 101.) uz Sporazum o EGP-u [2017/1069]

22.6.2017   
               
               
                  HR
               
               
                  Službeni list Europske unije
               
               
                  L 161/68
               
            ODLUKA ZAJEDNIČKOG ODBORA EGP-a
      br. 280/2015
      od 30. listopada 2015.
      o izmjeni Priloga XIII. (Promet) Sporazumu o EGP-u te Protokola 31 (o suradnji u posebnim područjima izvan četiriju sloboda) i Protokola 37 (koji sadržava popis predviđen člankom 101.) uz Sporazum o EGP-u [2017/1069]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegove članke 86. i 98.,
      budući da:
      
                  (1)
               
               
                  Primjereno je proširiti suradnju ugovornih stranaka Sporazuma o EGP-u kako bi se obuhvatila Uredba (EU) br. 1315/2013 Europskog parlamenta i Vijeća od 11. prosinca 2013. o smjernicama Unije za razvoj transeuropske prometne mreže i stavljanju izvan snage Odluke br. 661/2010/EU (1).
               
            
                  (2)
               
               
                  Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje.
               
            
                  (3)
               
               
                  Uredbom (EU) br. 1315/2013 stavlja se izvan snage Odluka br. 661/2010/EU Europskog parlamenta i Vijeća koja je uključena u Sporazum o EGP-u i koja se stoga treba isključiti iz njega.
               
            
                  (4)
               
               
                  Prilog XIII. Sporazumu o EGP-u i Protokol 37 uz Sporazum o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Nakon članka 12. stavka 5. Protokola 31 uz Sporazum o EGP-u umeće se sljedeće:
      
         „6.   Države EFTA-e sudjeluju u aktivnostima koje mogu proizlaziti iz sljedećeg akta Unije:
         
                     —
                  
                  
                     
                        32013 R 1315: Uredba (EU) br. 1315/2013 Europskog parlamenta i Vijeća od 11. prosinca 2013. o smjernicama Unije za razvoj transeuropske prometne mreže i stavljanju izvan snage Odluke br. 661/2010/EU (SL L 348, 20.12.2013., str. 1.).
                  
               Države EFTA-e u potpunosti sudjeluju u Odboru uspostavljenom na temelju članka 52., no nemaju pravo glasa.”
      
      Članak 2.
      Briše se tekst točke 5. (Odluka br. 661/2010/EU Europskog parlamenta i Vijeća) Priloga XIII. Sporazumu o EGP-u.
      Članak 3.
      Briše se tekst točke 4. Protokola 37 uz Sporazum o EGP-u.
      Članak 4.
      Vjerodostojni su tekstovi Uredbe (EU) br. 1315/2013 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 5.
      Ova Odluka stupa na snagu prvog dana nakon posljednje obavijesti u skladu s člankom 103. stavkom 1. Sporazuma o EGP-u (*1).
      Članak 6.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 30. listopada 2015.
         
            
               Za Zajednički odbor EGP-a
            
            
               Predsjednica
            
            Oda SLETNES
         
      
      
         (1)  SL L 348, 20.12.2013., str. 1.
      
      
         (*1)  Ustavni zahtjevi nisu navedeni.
      
         Izjava država EFTA-e o Odluci br. 280/2015 od 30. listopada 2015. kojom se Uredba (EU) br. 1315/2013 Europskog parlamenta i Vijeća) uključuje u Sporazum o EGP-u
         „U skladu s postupkom predviđenim člankom 49. stavkom 6. Uredbe (EU) br. 1315/2013, prilagodbe indikativnih zemljovida transeuropske prometne mreže proširene na određene treće zemlje, kako je utvrđeno u Prilogu III., temelje se na visokoj razini sporazuma o prometnim infrastrukturnim mrežama između Unije i susjednih zemalja o kojima je riječ. Države EFTA-e pozivaju Uniju da razmotri sljedeće prilagodbe indikativnih zemljovida koje se odnose na njihova područja te da potvrdi da je postignuta visoka razina sporazuma u smislu članka 49. stavka 6.:
         
                     —
                  
                  
                     zračna luka Vestmannaeyjar u Islandu isključit će se iz sveobuhvatne mreže,
                  
               
                     —
                  
                  
                     luka Landeyjahöfn u Islandu uključit će se u sveobuhvatnu mrežu,
                  
               
                     —
                  
                  
                     dionica autoceste E18 na ulazu u grad Oslo u Norveškoj, duga 18 km, zamijenit će se paralelnom dionicom autoceste E6 kao dio osnovne mreže,
                  
               
                     —
                  
                  
                     zračne luke Rygge i Ørland u Norveškoj uključit će se u sveobuhvatnu mrežu,
                  
               
                     —
                  
                  
                     luke Kirkenes i Mo i Rana u Norveškoj uključit će se u sveobuhvatnu mrežu,
                  
               
                     —
                  
                  
                     luke Sandefjord i Ålesund u Norveškoj isključit će se iz sveobuhvatne mreže,
                  
               
                     —
                  
                  
                     luke Grenland i Karmsund u Norveškoj zamijenit će Porsgrunn i Kopervik u sveobuhvatnoj mreži.”
                  
               
      
         Izjava EU-a o Odluci br. 280/2015 od 30. listopada 2015. kojom se Uredba (EU) br. 1315/2013 Europskog parlamenta i Vijeća) uključuje u Sporazum o EGP-u
         
            „Unija prima na znanje prilagodbe zemljovida koje predlažu države EFTA-e. Unija potvrđuje da su zatražene promjene u skladu s relevantnim kriterijima predviđenima Uredbom (EU) br. 1315/2013 (dalje u tekstu: Uredba) te stoga i da je postignuta visoka razina sporazuma u smislu članka 49. stavka 6. Uredbe. Na toj visokoj razini sporazuma temeljit će se prilagodba Priloga III: Uredbi u smislu indikativnih zemljovida za države EFTA-e o kojima je riječ. U tu svrhu Komisija će primijeniti postupak predviđen člankom 49. stavkom 6. Uredbe.”